text: Chocolade-suppe.
  Når 2 potter mælk koger, kommes 1 pægel branket mel, der er udrørt i ½ pot kold mælk, og fortyndet med noget af den varme deri. Det røres stadigt, indtil det koger. Efter ½ times kog må det, da det brankede mel i almindelighed er lidt klumpet, hældes langsomt igennem sigten i terrinen, hvori man i forvejen har pisket 4 æggeblommer med sukker og stødt vanille; man må piske deri, indtil suppen er hældt på. Æggehviderne kunne piskes, koges og lægges oven i terrinen. Den spises med små tvebakker, og man kan regne ½ pot mælk til hver person. I stedet for det brankede mel kan der tages ¼ pund (25 O.) chocolade til denne suppe.